kardosdrur/scandi-wiki huggingface dataset:
Hellerud Station

Hellerud Station (Hellerud stasjon) er en metrostation på Østensjøbanen og Furusetbanen på T-banen i Oslo. Østensjøbanen er den oprindelige, mens Furusetbanen, der blev åbnet tre år senere, er tilsluttet denne bane et stykke øst for stationen.

Stationen blev oprindeligt åbnet i 1926 som et stoppested på den daværende sporvej Østensjøbanen fra Etterstad til Oppsal. Da banen blev ombygget til T-bane i 1967, etableredes en ny station på samme sted efter tegninger af arkitekten Karl Stenersen. Den blev fornyet i to etaper i foråret/sommeren 2009 og 2010.

Stationen er opkaldt efter Hellerud, der sammen med Godlia oprindeligt var det nærmeste boligområde. Navnet er dog noget misvisende, da stationen ikke ligger i selve Hellerud, der derfor med støtte fra Godlia arbejdede på at give stationen et nyt navn i 1990'erne. Stationen ligger lige akkurat på grænsen mellem Bryn i nord og Godlia i syd. Desuden er den nærmeste bebyggelse nu Tveita 100 meter nord for stationen. Alle tre navne benyttes imidlertid til andre stationer i nærheden.

Eksterne henvisninger

Noter 

T-banestationer i Oslo
Etableret i 1967
Randi Vestergaard Evaldsen

Randi Vestergaard Evaldsen (født 13. april 1984 i Sisimiut) er en grønlandsk politiker. Hun er tidligere formand for partiet Demokraterne og var i en periode medlem af Naalakkersuisut (minister) for Finanser og Råstoffer.

Afsked med politik 
I juli 2019 sagde hun, at hun ville stoppe i politik, fordi hun skulle arbejde for Brugsen som indkøbschef.

Evaldsen er akademimerkonom i international handel og markedsføring og er desuden serviceøkonom indenfor turisme.

Referencer 

Politikere fra Demokraatit
Medlemmer af Landsstyret
Karloman, søn af Karl Martell

Karloman (født ca. 710, død 17. august 754 i Vienne) var søn af Karl Martell og hans kone Rotrude af Trier. 

Da Karl døde i 741, efterfulgte han og hans broder Pipin den yngre sin fars embeder, Pipin i Neustria og Karloman i Austrasia. Han var medlem af familien, som senere blev kaldt karolingerne. Han var vigtig i konsolideringen af deres magt på bekostning af de herskende merovingerkonger over frankerne. Han trak sig tilbage fra det offentlige liv i 747 for at gå i kloster.

Noter 

Karolingerne
Nordsanger

Nordsanger (Phylloscopus borealis eller Seicercus borealis) er en lille spurvefugl, der lever i det nordlige Eurasien.

Noter 
  Netfugl.dk 
  Avibase - the world bird database

Løvsangere
Fugle fra Nordasien
Lundsanger

Lundsanger (Phylloscopus trochiloides eller Seicercus trochiloides) er en lille spurvefugl, der lever i Eurasien.

Noter 
  Netfugl.dk 
  Avibase - the world bird database

Løvsangere
Fugle fra Eurasien
Gunvá við Keldu

Gunvá við Keldu (født 1966 i Klaksvík) er en færøsk grafiker og politiker (FF).

Hun har handelseksamen fra Føroya Handilsskúli 1988–1990 og er uddannet grafiker fra Den Grafiske Højskole i Danmark 1998–2000. Hun arbejdede som grafisk designer ved avisen Dimmalætting 1995–1998 og i dag ejer af firmaet Vasti/Estra.

Gunvá við Keldu har siddet i kommunalbestyrelsen i Klaksvíkar kommuna for Fólkaflokkurin siden 1. januar 2005, og var borgmester fra 1. januar 2009 til 31. desember 2012. Fra 2011-13 var hun desuden formand for Kommunusamskipan Føroya.

Gunvá við Keldu er datter af Jógvan við Keldu.

Eksterne henvisninger 
 Profil  hos Fólkaflokkurin 
 Profil hos LinkedIn 
 Klaksvíkar kommuna  

Borgmestre fra Færøerne
Politikere fra Fólkaflokkurin
Grafikere fra Færøerne
Personer fra Klaksvik
Erhvervsfolk fra Færøerne
Kommunalbestyrelsesmedlemmer fra Færøerne
Hans Marius Joensen

Hans Marius Joensen (født 10. november 1938 i Skopun) er en tidligere færøsk sømand og politiker (T). Han er uddannet skipper fra 1977, og har arbejdet som som fisker og fiskeskipper. Joensen har desuden været bestyrelsesmedlem i Fiskivinnuráðið, og var kommunalbestyrelsesmedlem i Skopunar kommuna 1980–84. Han var 1. suppleant til Lagtinget fra Sandoy 1978–1980, og mødte fast for Heðin M. Klein 1979–1980. I perioden 1980–1984 var Joensen indvalgt på eget mandat.

Noter 
Løgtingið 150 – Hátíðarrit, bind 2 (2002), s. 299–300. (PDF )

Søfolk fra Færøerne
Lagtingsmedlemmer fra Færøerne
Politikere fra Tjóðveldi
Kommunalbestyrelsesmedlemmer fra Færøerne
Personer fra Sandø
Mohamed Elneny

Mohamed Naser Elsayed Elneny (født 11 juli 1992) er en egyptisk fodboldspiller som spiller for den engelske klub Arsenal og det egyptiske landshold. Han deltog i OL 2012, hvor han optrådte med det egyptiske U/23-landshold. For Egyptens A-landshold var han med ved VM 2018 i Rusland.

Noter

Eksterne henvisninger 
 

Fodboldspillere fra Egypten
Deltagere ved verdensmesterskabet i fodbold 2018
Olympiske fodboldspillere fra Egypten
Deltagere for Egypten ved sommer-OL 2012
Fodboldspillere ved sommer-OL 2012
Alex Iwobi

Alex Iwobi (født 3. maj 1996) er en nigeriansk fodboldspiller som spiller for klubben Everton F.C., hvor han har spillet siden 2019. Han fik debut for klubbens hold i Premier League i august 2019. Fra 2015 til 2019
spillede han for Arsenal. Han er nevø til Jay-Jay Okocha.

Referencer

Eksterne henvisninger 

 Spillerstatistik på soccerbase.com

Personer fra Lagos
Fodboldspillere fra Nigeria
Deltagere ved verdensmesterskabet i fodbold 2018
Fodboldspillere fra Arsenal F.C.
Amalie Dideriksen

Amalie Dideriksen (født 24. maj 1996 i Kastrup) er en dansk cykelrytter,  der er på kontrakt hos . Hun er olympisk sølvvinder fra legene i Tokyo afholdt i 2021.

Karriere 
Hun vandt linjeløbet for damejuniorer ved VM 2013 og 2014. I 2013 og 2014 vandt hun bronze i scratch ved junior-VM på bane. I 2014, 2015, 2018 og 2019 blev hun dansk mester i linjeløb.

Som førsteårs seniorrytter formåede hun at sikre sig sølv i 2015 i omnium-disciplinen ved bane-EM i Grenchen i Schweiz.

Dideriksen kvalificerede sig til OL i Rio de Janeiro efter en tiendeplads i omnium ved VM i banecykling 2016. I 2016 vandt hun VM-guld i linjeløb. I 2017 vandt hun bronze ved VM i linjeløb i Bergen. Vinderen dette år blev den hollandske Chantal Blaak, mens australieren Katrin Garfoot fik sølv.

I december 2016 vandt hun fire danmarksmestertitler i banecykling, hun vandt i disciplinerne pointløb, 3000 meter individuelt forfølgelsesløb, sprint og scratch.

Olympiske lege 
Ved OL 2016 i Rio de Janeiro stillede Dideriksen op i omnium, hvor hun opnåede 189 point på en femteplads, blot ti point fra tredjepladsen. Hun vandt pointløbsafdelingen af denne disciplin.

Dideriksen deltog sammen med Julie Leth i parløb ved OL 2020 (afholdt i 2021), og parret blev nummer to med 35 point efter briterne Laura Kenny og Katie Archibald med 78 point, mens russerne Gulnas Khatuntseva og Marija Novolodskaya med 26 point blev nummer tre.

Ved samme lege stillede hun også op i omnium, og her blev hun nummer fire med 103 point, fem færre end hollænderen Kirsten Wild på tredjepladsen.

Meritter

Landevej

2011
 Danske mesterskaber i landevejscykling for juniorer
1.  linjeløb
1.  enkeltstart
2013
 1.  i linjeløbet ved VM i landevejscykling
2014
 1.  i linjeløbet ved VM i landevejscykling
 1.  i linjeløbet ved DM i landevejscykling
2015
 1.  i linjeløbet ved DM i landevejscykling
 2 samlet Lotto-Belisol Belgium Tour
Vinder af 3. etape
2016
 1.  i linjeløbet ved VM i landevejscykling
 Boels Ladies Tour
Vinder af 1. og 2. etape (holdtidskørsel)
 Vinder af 1. etape ved Energiewacht Tour (holdtidskørsel)
 2. i linjeløbet ved DM i landevejscykling
2017
 1. Ronde van Drenthe
 3.  i linjeløbet ved VM i landevejscykling
 2018
 1.  i linjeløbet ved DM i landevejscykling
 2.  VM i banecykling 2018 - Omnium
 3.  VM i banecykling 2018 - Scratch
 2019
 1.  i linjeløbet ved DM i landevejscykling
 2020
 1.  på enkeltstarten ved DM i landevejscykling
 2021
 1.  i linjeløbet ved DM i landevejscykling
2023
 1. GP Eco-Struct

Udmærkelser 
 Årets Talent i dansk cykelsport (2013)

Referencer

Eksterne henvisninger 

 Cykelmagasinet

Deltagere for Danmark ved sommer-OL 2016
Kvindelige cykelryttere fra Danmark
Cykelryttere ved sommer-OL 2016 
Cykelryttere ved sommer-OL 2020 
Deltagere for Danmark ved sommer-OL 2020
Medaljevindere ved sommer-OL 2020 
Olympiske sølvmedaljevindere fra Danmark
Personer fra Amager
Emma Morgen Hansen

Emma Morgen Hansen, nu gift til Emma Morgen Jørgensen,  er en dansk vandpolospiller. 

Morgen Hansen har spillet vandpolo siden hun 8 år gammel startede i Slagelse Svømme Klub.

Hun rejste 2011 som 18-årig til Frankrig og var en af nøgle spillerne på holdet Lille Université Club fra byen Lille. Denne sæson blev Emma og hendes klub nummer 3 i Frankrig. Efter et år i Lille søgte hun nye udfordringer og valgte at tage imod et tilbud i den spanske topklub Club Natació Sabadell fra Barcelona og vandt ”Womens European Champions Cup 2013”, som blev afviklet i ungarske Eger i foråret 2013. Sarbadell slog det russiske hold Kinef Kirisi i finalen. Ingen andre danske vandpolospillere hverken mænd eller damer har nogensinde tidligere opnået dette. 
Efter nogle år som fuldtidsprofessionel i udlandet vendte hun 2014 tilbage til Danmark for at læse idræt på Københavns Universitet og havde egentlig sat sin professionelle vandpolokarriere i udlandet lidt på stand-by for at koncentrere sig om sit studie, men fik en kontrakt med den sin gamle franske klub Lille, med en aftale om, at hun »pendler« ned til de vigtige kamp og træner med holdet så meget som muligt. Sæsonen 2015/2016 blev Emma og Lille franske mestre. Emma har ydermere underskrevet en ny kontrakt med klubben i sæsonen 2016/2017. 

Hun har gennem sin karriere vunder det franske, spanske, danske, nordiske og europæiske mesterskab for klubhold. 

Hun spiller på en dispensation fast med Slagelses herrehold i landets bedste række og på det danske kvindelandshold.

Eksterne henvisninger 

 Real Federación Española de Natación 
 L.U.C NATATION Championnat de France Pro A Féminine 

Vandpolospillere fra Danmark
Personer fra Kastrup
Fiskivinnuráðið

Fiskivinnuráðið er et råd under Færøernes Fiskeriministerium. Rådet vælges for fire år ad gangen i henhold til § 2 i lagtingslov nr. 61 fra 10. maj 2000. Forskellige organisationer udpeger et medlem og et vicemedlem der skal repræsentere dem, og fiskeriministeren vælger et medlem og et vicemedlem der bliver formand og viceformand. Formålet med rådet er at vejlede fiskeriministeren. Alle lovforslag der angår fiskerierhvervet skal forelægges Fiskerirådet til høring.

Rådsmedlemmer 
Fiskerirådet fra 2013 til 2017:
 Joanna Djurhuus, Hoyvík, formand
 Jóhannus Martin Olsen, Toftir, for Føroya Ráfiskaseljarafelag
 Niels Winther, Tórshavn, for Føroya Ráfiskakeyparafelag
 Herálvur Joensen, Tórshavn, for Føroya Reiðarafelag
 Eyðstein Djurhuus, Hoyvík, for Skipara- og Navigatørfelagið og Maskinmeistarafelagið
 Jan Højgaard, Toftir, for Føroya Fiskimannafelag
 Absalon í Buð, Hvannasund, for Meginfelag Útróðrarmanna
 Absalon Hansen, Klaksvík, for fagforbund for arbejdere på fiskefabrikker

Vicemedlemmer 
 Birita Samuelsen, Tórshavn, viceformand
 Tummas Henriksen, Sørvágur, for Føroya Ráfiskaseljarafelag
 Durita í Grótinum, Tórshavn, for Føroya Ráfiskakeyparafelag
 Jógvan Jespersen, Tórshavn, for Føroya Reiðarafelag
 Páll Hansen, for Skipara- og Navigatørfelagið og Maskinmeistarafelagið
 Andrias Berglíð, Sørvágur, for Føroya Fiskimannafelag
 Intet vicemedlem udpeget for Meginfelag Útróðrarmanna
 Theodor A. Olsen, for fagforbund for arbejdere på fiskefabrikker

Noter 

Organisationer fra Færøerne
Olaf Finsen (borgmester i Thorshavn)

Olaf Finsen (født 3. februar 1859 i Tórshavn, død 15. september 1937 i København) var en færøsk farmaceut og politiker.

Finsen var søn af Hannes Finsen og bror til Niels Ryberg Finsen. Han var discipel på Svane-Apoteket i Horsens fra 1876 og tog exam.pharm. i 1879 ved Vejle-Skanderborg Fysikat og blev cand.pharm. i 1882. Finsen var apoteker i Tórshavn 1883–1913, i Vejle 1913–1922, og på Frederiksberg 1922–1937. Finsen sad i kommunalbestyrelsen i Tórshavnar kommuna 1895–1909, og blev byens første borgmester 1904–1909. Finsen var dog ikke folkevalgt som efterfølgeren Mads Andrias Winther, men udpeget af Færøernes amtmand. Finsen sad desuden i Lagtinget for Suðurstreymoy 1896–1901.

Finsen var også direktør for Færø Amts Sparekasse fra 1897 til 1911, blev 1906 norsk vicekonsul, hvilket han var til 1911, og fra 1907 til 1909 tysk og nederlandsk vicekonsul. Finsen blev etatsråd i 1909, Ridder af Dannebrog 11. oktober 1900 og bar også en række udenlandske ridderordener.

Finsen blev gift 14. april 1893 i København med Marie Augusta Øllgaard (født 20. marts 1869 i København, død ?), datter af højesteretsassessor Hans Øllgaard og hustru Sophie født Petersen.

Litteratur 
 Løgtingið 150 – Hátíðarrit, bind 2 (2002), s. 278 (PDF )
 Vilhelm H. Finsen: Slægtsbog med Portrætter for Familien Finsen, Gentofte: Eget forlag 1935, s. 44.

Farmaceuter fra Danmark
Apotekere fra Danmark
Kommunalbestyrelsesmedlemmer fra Færøerne
Borgmestre fra Færøerne
Lagtingsmedlemmer fra Færøerne
Personer fra Thorshavn
Olaf 1
Etatsråder fra Danmark
Riddere af Dannebrog
Bankdirektører fra Danmark
Personer i Kraks Blå Bog (afdøde)
Diplomater fra Tyskland
Diplomater fra Nederlandene
Diplomater fra Norge
Quttinirpaaq National Park

Quttinirpaaq National Park er en nationalpark i Nunavut, Canada, beliggende på den nordøstlige del af Ellesmere Island. Det beskyttede område omfatter et areal på 37.775 kvadratkilometer, som gør Quttinirpaaqs National Park til den næststørste af Canadas nationalparker (størst er Wood Buffalo National Park). Quttinirpaaqs National Parker også den nordligste af Canadas nationalparker.

Vegetation 
Quttinirpaaq National Park har et arktisk klima, og vegetationen i området er sparsom og domineres af arter tilpassede det strenge klima. Der er blevet observeret 154 arter karplanter, først og fremmest forskellige lave, arktiske urter med små rodsystemer, hvilke klarer permafrosten, de korte somre og lange, kolde vintre. Her vokser også pil. Der er blevet observeret 44 arter laver og 193 arter mosser og levermosser.

Dyreliv 

Til pattedyrfaunaen i Quttinirpaaq hører landlevende dyr som halsbåndlemminger, polarhare, ren, moskusokse, hermeliner, polarræv, ulv og isbjørn. I havet findes desuden flere arter sæler. Almindelige er ringsæler og remmesæl, mens grønlandssæl, spættet sæl og klapmyds er mere usædvanlige. Det forekommer også, at hvalros viser sig her. Andre havlevende pattedyr, som kan ses, er narhval, hvidhval, grønlandshval og spækhugger, de tre sidste er dog alle ganske sjældne.

Billeder

Eksterne kilder/henvisninger 

 Quttinirpaaq National Park of Canada
 The Canadian Encycklopedia

Nationalparker i Canada
Nunavut
Etableret i 1988
Kastrup (Vordingborg Kommune)

Kastrup er en by i Kastrup Sogn (tidligere Hammer Herred, Præstø Amt, siden 2007 Vordingborg Kommune).

Historie 

Navnet stavedes tidligere Carsthorp. Efterleddet viser, at der er tale om en "torp".

Kastrup landsby bestod i 1682 af 11 gårde. Det samlede dyrkede areal udgjorde 262,1 tønder land skyldsat til 64,16 tdr hartkorn. Dyrkningsformen var trevangsbrug. Gårdene lå på begge sider af vejen, der fra nord gik mod syd i retning mod Vordingborg.

Kastrup indgik i Vordingborg Rytterdistrikt. I 1719 hørte 8 rytterbønder under distriktet, i 1739 og 1768 9 rytterbønder.

Kastrup blev stjerneudskiftet.

I Kastrup lå en folkeskole.

Jernbanen mellem Næstved og Vordingborg blev lagt hen over landsbyens gamle jorder vest om denne men fik i første omgang ingen betydning for byens udvikling. I efterkrigstiden er der dog sket en udstykning af gårdenes jorder, og der udviklede sig et større boligområde i Kastrup. Denne udvikling må ses i lyset af Vordingborgs samtidige udvikling.

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Holger Munk: Rytterbonden 1718-1768; København 1935
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Lokaliteter i Vordingborg Kommune
The Voice UK 2015

The Voice UK 2015 er den 4. sæson af talentkonkurrencen The Voice UK, der havde præmiere den 10. januar 2015 på BBC One. De fire coaches var will.i.am, Rita Ora, Tom Jones og Ricky Wilson.

Live Deltagerne 
  Vinder
  Andenplads
  Tredjeplads
  Udstemt

Live shows

Uge 1 (19. februar) 
 Tema: Signatur-sange

Tv-programmer fra Storbritannien
Sharjah (emirat)

Emiratet Sharjah (; ) er et emirat på østkysten af den Arabiske Halvø og et af de syv emirater, der indgår i Forenede Arabiske Emirater. Det har et areal på og et befolkningstal på  indbyggere. Emiratet omfatter hovedstaden Sharjah, efter hvilken det er opkaldt, og en række mindre byer og eksklaver som Kalba, Dibba Al-Hisn og Khor Fakkan. Det har været regeret af Sultan bin Muhammad al-Qasimi siden 1972.

Referencer

Eksterne links 

 

 
Sharjah
Sharjah
Forenede Arabiske Emirater
Isaberg

Isaberg er et grundfjeld ved Nissastigen i Hestra, Gislaveds kommun. Isaberg har været et naturreservat siden 1968. 

På Isaberg findes et system med skibakker som strækker sig op til 309 meter over havet. Længste nedfart er 950 meter lang. Isaberg installerede i 2004 en seksstolslift, som øgede Isabergs kapacitet og attraktivitet. I 2006 installeredes også en seksstolslift i de nordlige dele af Isaberg. I 2010 byggedes en betydligt større restaurant og skishop i forhold til det der fandtes inden. Isaberg er Götalands største skianlæg, og er populært specielt blandt skåninger og danskere. At rejse fra Göteborg til Isaberg tager med bil eller bus cirka to timer, hvilket gør det til et populært rejsemål for skoler i  nærheden af Göteborg.

Pister

Sorte pister (svære) 
 Slalombakken (højde: 150 m)

Røde pister (middel) 
 Familiebakken (Familjebacken)
 Gamle bakken (Gamla backen)
 Middelløjpen (Mittlöpan)
 Nordbakken (Norrbacken)
 Børnebakken (Barnbacken)

Blå pister (nemme) 
 Dalbakken (Dalabacken)

Grøne pister (meget nemme) 
 Børnebakken (Barnbacken)
 Lassebakken
 Lillebakken
 Transporten

Naturreservat 
Isaberg er endda et naturreservat i Gislaveds kommune, Jönköpings amt.

Eksterne links 
 Naturreservatet Isaberg, länsstyrelsen i Jönköpings amt
 Snörapporten - Isaberg

Vintersportssteder i Sverige
Hernando de Alarcón

Hernando de Alarcón var en spansk søfarer i 1500-tallet, der var født i Trujillo, Extremadura. Alarcón er kendt for at have ført en tidlig ekspedition til den Californiske Halvø, der var koordineret med Francisco Vásquez de Coronados ekspedition over land, og udforskede Colorado-floden i Californien.

Eksterne kilder og henvisninger 
 Biografi på thepirateking.com

Opdagelsesrejsende fra Spanien
Mexicos historie
Proterra

Proterra er det tolvte album fra den skotske keltiske rockband Runrig med Paul Mounsey. Det udkom den 17. august 2003. Mounsey var inviteret til at arrangere to sange på albummet; The Old Boys og An Toll Dubh. Disse blev oprindeligt udgivet på albummet Recovery fra 1981.

Albummet vandt prisen som "Årets udenlandske folk-album" ved Danish Music Awards Folk i 2004.

Spor 
 "The Old Boys" - 5:16
 "Proterra" - 5:35
 "Day of Days" - 3:38
 "Empty Glens" - 3:51
 "Gabriel's Sword" - 4:57
 "From the North" - 5:28
 "An Toll Dubh" (The Dungeon) - 2:28
 "There's a Need" - 3:34
 "Faileas air an Àirigh" (Shadow on the Sheiling) - 4:06
 "Heading to Acadia" - 4:16
 "All the Miles" - 4:16
 "A Rèiteach" (The Betrothal) - 5:19
 "Angels from the Ashes" - 3:25

Personel 
Iain Bayne: Trommer, percussion
Bruce Guthro: Forsanger
Brian Hurren: keyboards, vokal
Malcolm Jones: guitar, harmonika, vokal, pipes
Calum Macdonald: percussion, vokal
Rory Macdonald: vokal, basguitar

Referencer

Eksterne henvisninger 
 Runrig - Proterra på Discogs

Runrig-album
Album fra 2003
Sirmilik National Park

Sirmilik National Park er en nationalpark i Canada beliggende i Nunavut og med et areal af 22.252 kvadratkilometer. I nationalparken indgår Bylot Island og dele af det nordlige Baffin Island. Området fik status som nationalpark i året 1999 og dets navn, Sirmilik, stammer fra sproget inuktitut og betyder "stedet med gletsjere".

Historie 

Området hvor Sirmilik National Park ligger har tidligere været dækket af indlandsis, hvoraf den seneste trak sig tilbage for omkring 6.000 til 8.000 år siden. De første mennesker som bosatte sig i området stammede fra den tidlige Dorsetkultur og ankom for omkring 3.000 år siden. En anden bølge af bosættere fra Thulekulturen indvandrede for omkring 1.000 år siden.

Geografi 
Naturen i Sirmilik National Park består for en stor del af bjerge, bjergtoppe og gletsjere, men der findes også lavere beliggende tundraområder, og parken omfatter også mange kystområder. Geografisk inddeles parken oftest i tre områder: Øen Bylot Island, området omkring Pond Inlet mellem Oliven Sound og Parquet Bay, samt halvøen Borden.

Øen Bylot Island omfatter omtrent 11.000 kvadratkilometer og har en klipperig kyst med et rigt fugleliv. Længere inde på øen domineres landskabet af bjerge, hvor de højeste toppe når en højde på 2.100 meter over havet. På den nordvestlige del af øen findes de såkaldte hoodoos, og disse geologiske formationer hører til parkens mere berømte seværdigheder.

Det kolde vand i det smalle Oliver Sound rammes ind af stejle fjeldsider, der gennemskæres af dale formet af gletsjere. Området er kendt for sine slående naturscenerier og er et af de populæreste mål for camping og kajakpadling i parken.

Halvøen Borden domineres af et stort plateau med brede floddale og tundraområder.

Klima 

Klimaet i området kendetegnes af lange, kolde vintre og korte, kølige somre. Den varmeste periode falder i slutningen af juli til begyndelsen af august og den koldeste periode er januar.

Dyreliv 
Sirmilik National Park har et rigt fugleliv, særligt hvad angår forekomsten af forskellige havfugle, og i løbet af sommeren kan over 70 forskellige fuglearter findes her, hvoraf 45 arter yngler. I vandene uden for kysterne findes også mange marine pattedyr, som sæler og hvaler. Isbjørn, caribou, ulve og polarræv forekommer også i området, ligesom mange gnavere.

Planteliv 

Planterne i Sirmilik National Park repræsenterer et bredt udvalg af den arktiske flora, som forskellige mosser, laver, græsser, blomstrende urter, dværgbirk og pil.

Eksterne kilder/henvisninger 

 Officielst websted
 Sirmilik National Park  på thecanadianencyclopedia.com

Nationalparker i Canada
Nunavut
Etableret i 2001
Ulkær (Sindbjerg Sogn)

Ulkær er en lille landsby beliggende i Sindbjerg Sogn. Nærmeste byer er Holtum, Grejs og Lindved.

Særlige turistattraktioner i byens nærområde er  det frodige engdrag langs åen.

I bycentrum findes motercykelforretningen Art on Wheels, et tidligere mejeri og firmaet Pakketrans' gamle industribygninger, der nu bruges til vinteropbevaring af campingvogne.

Byer i Hedensted Kommune
Kjartan Mohr

Kjartan Frits Mohr (født 8. december 1899 i Tórshavn, død 17. maj 1979) var en færøsk værftsdirektør og politiker (Frbf.).

Han var søn af skibsreder Jens Mohr fra Hoyvík. Han gik i lære som skibsbygger ved flydedokken i København 1914–1919, og etablerede i 1936 sit eget skibsværft i hjembyen, Tórshavnar skipsmiðju.

Mohr var medlem af kommunalbestyrelsen i Tórshavn 1949–64 og 1969–76, valgt for Framburðsfelagið, der i midten af 1950-erne brød med Fólkaflokkurin. Han var byens borgmester i årene 1949–1951 og 1971. Mohr var valgt til Lagtinget fra Suðurstreymoy 1954–78, først som partiløs, men fra 1958 valgt for Framburðsflokkurin.

Hæder 
I 1947 blev Mohr tildelt Haakon VIIs Frihedskors "for fremrakende fortjenester av Norges sak under krigen".

Referencer 

Erhvervsfolk fra Færøerne
Kommunalbestyrelsesmedlemmer fra Færøerne
Borgmestre fra Færøerne
Lagtingsmedlemmer fra Færøerne
Personer fra Thorshavn